Ons het langs ‘n oud skoolhoof gebly. Hulle het bo-op die koppie in ‘n pragtige huis gebly terwyl ons aan die voet van die koppie in ‘n huurhuis gebly het, wat vir my netso mooi en besonders was. Die erwe het daardie dae nog nie werklike omheinings gehad soos wat dit vandag is nie. Daar was grensdrade nie hoë mure nie. Van ons sykant af kon ons deur die draad klim en dan met die leiklip trappies tot bo klim. Dis wat ons as kinders ook gereeld gedoen het as ons vir die oom en tannie gaan kuier het.
My oudste suster was net op daardie ouderdom van kêrel soek. Sy was vier jaar ouer as ek en in die Hoërskool. Sy het gesien dat die ander ou tuis was. Ons gesels toe so oor ditjies en datjies in die kombuis.
Ek, ewe kordaat, loop die deur uit, klim deur die draad. Klim trappies uit. Ek klop aan die deur en wag. In die tussentyd roep my suster angstig dat ek moet terugkom!
Oooooo ek kan dit ook onthou alhoewel ek onthou glad nie die boyfriend ding nie … Ek onthou ook die klassieke stukke wat Karel altyd gespeel het Dit was darem baie mooi!
Ai tog,daardie tong wat so kon knoop juis op die oomblik dat jy graag ‘n goeie indruk wil skep. Dan wil jy mos sommer tussen die vloerplanke insak, veral as die grootmense nog vir jou lag ook.
Ek is ook so, sal nie eers die kinders by die skool terg nie. Party onderwysers kan so maklik ding speel-speel se wat baie seer maak.